Կարապետ Պալեան հեղինակն է Իսթանպուլի համայնապատկերը խորհրդանշող բազմաթիւ շինութիւններու։ Պալեաններու տոհմը Օսմանեան կայսրութեան մէջ երկար տարիներ յիշուեցաւ որպէս արքունի ճարտարապետ։ Այսպէսով անոնց վիճակեցաւ պատրաստել կոթողային բազմաթիւ շինութիւններու նախագիծերը։ Այդ շինութիւններէն առաջին հերթին յիշուածներն են Տոլմապահջէի պալատը, անոր կողքին գտնուող եւ իր ուրոյն ոճով յատուկ ուշադրութեան արժանացող Վալիտէ Սուլթան մզկիթը ու մօտակայ բլուրի վրայ բազմած Կիւմիւշսույույի Զինուորական Հիւանդանոցը։